
Ministru kabineta sēdes protokollēmums

Likumprojekts "Grozījumi Tiesībsarga likumā"

· 1. Atbalstīt iesniegto likumprojektu.
· 2. Lai nodrošinātu atbilstošu kapacitāti Eiropas Parlamenta un Padomes 2024. gada 13. jūnija Regulas Nr. 2024/1689, ar ko nosaka saskaņotas normas mākslīgā intelekta jomā un groza Regulas (EK) Nr. 300/2008, (ES) Nr. 167/2013, (ES) Nr. 168/2013, (ES) 2018/858, (ES) 2018/1139 un (ES) 2019/2144 un Direktīvas 2014/90/ES, (ES) 2016/797 un (ES) 2020/1828 (Mākslīgā intelekta akts) (turpmāk – MI akts) pārvaldībai, funkciju īstenošanai, starptautiskai Latvijas interešu pārstāvniecībai, nozaru politikas attīstībai un citu funkciju efektīvai īstenošanai MI akta ietvaros, aicināt Tiesībsarga biroju pieprasīt 2 amata vietas no “vakanču bankas”, nepalielinot kopējo valsts pārvaldē esošo amatu vietu skaitu.
· 3. Tiesībsarga birojs MI akta pamattiesību aizsardzības iestādes funkcijas un uzdevumus īstenos esošo valsts budžeta līdzekļu ietvaros.
· 4. Valsts kancelejai sagatavot likumprojektu iesniegšanai Saeimā.
· 5. Noteikt, ka atbildīgais par likumprojekta turpmāko virzību Saeimā ir viedās administrācijas un reģionālās attīstības ministrs.

